Document ID: 32013R1224

KOMMISSIONENS FORORDNING (EU) Nr. 1224/2013
af 29. november 2013
om ændring af forordning (EF) nr. 800/2008 for så vidt angår anvendelsesperioden
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde, særlig artikel 108, stk. 4,
under henvisning til Rådets forordning (EF) nr. 994/98 af 7. maj 1998 om anvendelse af artikel 92 og 93 i traktaten om oprettelse af Det Europæiske Fællesskab på visse former for horisontal statsstøtte (1),
efter høring af Det Rådgivende Udvalg for Statsstøtte og
ud fra følgende betragtninger:
(1)
Kommissionens forordning (EF) nr. 800/2008 (2) udløber den 31. december 2013.
(2)
Med meddelelsen om modernisering af EU's statsstøttepolitik (3) af 8. maj 2012 indledte Kommissionen en generel revision af statsstøttereglerne. I forbindelse med denne revision er forordning (EF) nr. 994/98 allerede blevet ændret ved Rådets forordning (EU) nr. 733/2013 (4). En række andre statsstøtteinstrumenter er stadig i færd med at blive revideret, f.eks. dem vedrørende forskning og udvikling og innovation, miljøstøtte, risikokapital samt redning og omstrukturering af kriseramte virksomheder. Det vil ikke være muligt at færdiggøre tilpasningen af disse instrumenter, før forordning (EF) nr. 800/2008 udløber. For at sikre en konsekvent fremgangsmåde for alle statsstøtteinstrumenter bør anvendelsesperioden for forordning (EF) nr. 800/2008 derfor forlænges til den 30. juni 2014.
(3)
Forordning (EF) nr. 800/2008 bør ændres i overensstemmelse hermed.
(4)
Som følge af forlængelsen af gyldighedsperioden for forordning (EF) nr. 800/2008 kan nogle medlemsstater ønske at forlænge foranstaltninger, hvorom de har givet kortfattede oplysninger i overensstemmelse med forordningens artikel 9. For at mindske den administrative byrde vil det være hensigtsmæssigt at anse de kortfattede oplysninger om forlængelsen af disse foranstaltninger for at være meddelt Kommissionen, forudsat at de ikke ændres væsentligt.
(5)
Denne forordning bør træde i kraft dagen efter offentliggørelsen i Den Europæiske Unions Tidende for at gøre det muligt at forlænge anvendelsesperioden for forordning (EF) nr. 800/2008, inden den udløber -
VEDTAGET DENNE FORORDNING:
Artikel 1
Artikel 45, stk. 2, i forordning (EF) nr. 800/2008 affattes således:
"Den anvendes indtil den 30. juni 2014."
Artikel 2
Hvis en medlemsstat som følge af ændringen af forordning (EF) nr. 800/2008 ønsker at forlænge foranstaltninger, om hvilke de har tilsendt Kommissionen kortfattede oplysninger i henhold til artikel 9 i forordning (EF) nr. 800/2008, anses de kortfattede oplysninger om forlængelse af disse foranstaltninger for at være meddelt Kommissionen, forudsat at de ikke ændres væsentligt.
Artikel 3
Denne forordning træder i kraft dagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i medlemsstaterne i overensstemmelse med traktaterne.
Udfærdiget i Bruxelles, den 29. november 2013.

Labels: 4
19